CELEX: C2006/326/71
Language: el
Date: 2006-12-30 00:00:00
Title: Υπόθεση C-437/06: Αίτηση για την έκδοση προδικαστικής αποφάσεως, την οποία υπέβαλε το Niedersächsisches Finanzgericht (Γερμανία) στις 24 Οκτωβρίου 2006 — SECURENTA Göttinger Immobilienanlagen und Vermögensmanagement AG που διαδέχθηκε την Göttinger Vermögensanlagen AG κατά Finanzamt Göttingen

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/34
            
         Αίτηση για την έκδοση προδικαστικής αποφάσεως, την οποία υπέβαλε το Niedersächsisches Finanzgericht (Γερμανία) στις 24 Οκτωβρίου 2006 — SECURENTA Göttinger Immobilienanlagen und Vermögensmanagement AG που διαδέχθηκε την Göttinger Vermögensanlagen AG κατά Finanzamt Göttingen
   (Υπόθεση C-437/06)
   (2006/C 326/71)
   Γλώσσα διαδικασίας: η γερμανική
   Αιτούν δικαστήριο
   Niedersächsisches Finanzgericht
   Διάδικοι στην υπόθεση της κύριας δίκης
   
      Προσφεύγουσα: SECURENTA Göttinger Immobilienanlagen und Vermögensmanagement AG που διαδέχθηκε την Göttinger Vermögensanlagen AG
   
      Καθού: Finanzamt Göttingen
   Προδικαστικά ερωτήματα
   
               1)
            
            
               Όταν ο υποκείμενος στον φόρο ασκεί ταυτοχρόνως επιχειρηματική και μη επιχειρηματική δραστηριότητα, καθορίζεται το δικαίωμα προς έκπτωση του φόρου που κατέβαλε επί των εισροών ανάλογα με τη σχέση που υφίσταται μεταξύ των φορολογητέων πράξεων και των υποκειμένων στον φόρο πράξεων, αφενός, και των φορολογητέων και απαλλασσομένων από τον φόρο πράξεων, αφετέρου, (άποψη της προσφεύγουσας) ή η έκπτωση του φόρου είναι δυνατή μόνο στο μέτρο που οι δαπάνες που συνδέονται με την έκδοση μετοχών και σιωπηρών συμμετοχών πρέπει να καταλογιστούν στην οικονομική δραστηριότητα της προσφεύγουσας υπό την έννοια του άρθρου 2, παράγραφος 1, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φορους κύκλου εργασιών (1);
            
         
               2)
            
            
               Στην περίπτωση κατά την οποία η έκπτωση του φόρου επί των εισροών είναι δυνατή μόνο στο μέτρο που οι δαπάνες που συνδέονται με την έκδοση μετοχών και σιωπηρών συμμετοχών πρέπει να καταλογιστούν στην οικονομική δραστηριότητα, πρέπει τα ποσά που αντιστοιχούν στον καταβληθέντα φόρο επί των εισροών να κατανεμηθούν μεταξύ του επιχειρηματικού και μη επιχειρηματικού τμήματος της δραστηριότητας βάσει «κλίμακας κατανομής ανάλογα με τη φύση της επενδύσεως» ή πρέπει να θεωρηθεί –όπως ισχυρίζεται η προσφεύγουσα– ότι μια «κλίμακα κατανομής ανάλογα με τη φύση της πράξεως» είναι επίσης αντικειμενική, κατ' ανάλογη εφαρμογή του άρθρου 17, παράγραφος 5, της έκτης οδηγίας 77/388/ΕΟΚ;
            
         
      (1)  ΕΕ ειδ. έκδ. 09/001, σ. 49.